آلمان پولیسی, افغانستانده چیت ایل لیک کوچ لر نینگ کاروانی گه حمله قیلگن لیگی عیبلاوی بیلن ملا عبدالله اسمی گه ایگه بیر طالب قوماندانی نی اوشله دی.
رویترز نینگ بیرگن خبری گه کوره, 30 یاشیده گی اوشبو کیشی مارچ آیی نینگ 23 نچی کونیده آلمان نینگ جنوبی باوریا ایالتیده آلمان پولیسی تامانیدن اوشلنگن.
آلمان فدرال محکمه سی, ملا عبدالله نینگ میلادی 2003 نچی ییلیده طالبان گه قوشیلگن لیگی نی بیلدیررایکن, خودی منه شوو تاریخ دن کیین کوپلب تروریستیک هجوم بوییچه قولی بولگن لیگی نی بیلدیردی.
محکمه, ملا عبدالله نینگ, میلادی 2003 نچی الی 2010 نچی ییل لری آره سیده کنر ولایتیده امریکا لیک و افغانستان کوچ لر گه قرشی اویوشتیریلگن و کمیده 16 کیشی نینگ جان بیرگن حمله ده قولی بولگن بولیشی نینگ ممکن ایکن لیگی نی معلوم قیلدی.
آلینگن معلومات لر گه اوشبو طالب قوماندانی میلادی 2011 نچی ییلیده بالکان لر یولی بیلن اوروپا گه باریب آلمانده یشب باشله گن.
افغانستان ایچکی ایش لر وزیرلیگی هم ملا عبدالله نینگ قانونی بولمه گن یول لر آرقه اوروپا گه بارگن لیگی نی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
